**ДЪРЖАВНА ПСИХИАТРИЧНА БОЛНИЦА „СВ. ИВАН РИЛСКИ”**

**гр. Нови Искър, ул. „Христо Ботев” №140**

 **Утвърждавам:**

 **Директор на ДПБ”Св. Ив. Рилски”**

 **Д-р Цветеслава Гълъбова**

**ТЕХНИЧЕСКА СПЕЦИФИКАЦИЯ**

**Предмет: Извършване на ремонтно-строителни работи за изпълнение на мерки по енергийна ефективност на три болнични отделения и ремонт на вътрешни помещения в административна сграда при ДПБ „Св. Ив. Рилски”**

**гр. Нови Искър , 2019 г.**

**СЪДЪРЖАНИЕ:**

**І. Технически изисквания към предмета на поръчката**

**1.Описание на предмета на поръчката**

**2. Обхват на предмета на поръчката и технически изисквания**

**ІІ. Изисквания към начина на изпълнение на СМР/СРР**

**1. Изисквания за качество и стандарт**

**2. Изисквания за гаранция**

**3. Изисквания за приемане на извършените СМР/СРР, в т.ч. и на възникнали допълнителни количества и нови видове работи в процеса на изпълнение**

**І. Технически изисквания към предмета на поръчката**

**1. Описание на предмета на поръчката**

1.1. Описание на обектите

**А./Обособена позиция №1**: „Извършване на ремонтно-строителни работи за изпълнени на мерки по енергийна ефективност на три болнични отделения”.

А.1./ Болничните отделения – 2/два/бр. мъжко и женско психиатрични отделения , са разположени в Централен болничен блок /ЦББ/ . Сградата на основния болничен корпус е строена 1954 г.. Характерна е носещата конструкция на външните стени с голяма дебелина при приземните нива. Плочите са монолитни, таванската плоча е гредоред, а покривната конструкция е дървена. Финишното покритие на покрива е керемиди.. Сградата е с частично приземно ниво. Над него са построени 2/два / етажа и се ползват функционално за мъжка и женска болнична част. Подпокривното ниво е неизползваемо. Носещата конструкция е дървена, покривът е многоскатен. Отводняване то на покрива е външно- улуци и водосточни тръби. Стрехите са дървени.

Към обема на ЦББ е долепено котелно помещение, на 1/един/ етаж, построено 1973 г.

Технически параметри на сградата: ЗП – 843.40 кв.м., РЗП – 1821.20 кв.м., височина на сградата – 11.30 м.

А.2./Мъжко гериатрично психиатрично отделение /МГПО/ - сграда на 1/един / етаж, без сутерен, с неизползваемо подпокривно пространство. Конструкцията е с носещи тухлени стени, гредоред при таванска плоча идървена покривна конструкция. Построена е през 1969 г.

 Технически параметри на сградата: ЗП – 361 кв.м., височина на сградата – 4.10 м.

**Б./ Обособена позиция №2**: „Ремонт вътрешни помещения в административна сграда”

Сградата се състои от 2/два/ надземни етажа. Построена е през 1962 г. Конструкцията е носещи тухлени стени, монолитни плочи, частичен гредоред. Таванската плоча е гредоред, покривната конструкция е дървена с покритие от керемиди. Настилките в интериора варират – помещения с балатум, плочки, дюшеме и ламиниран паркет. Стените са обработени с латекс, фаянсова облицовка в мокрите помещения, дървени плоскости и др.

 Технически параметри на сградата: ЗП – 121 кв.м. , РЗП – 242.80 кв.м., височина на сградата – 8.19 м.

**1.2. Видове строително- монтажни/ строително- ремонтни работи**

**А./ За обособена позиция №1**

Демонтажни работи : демонтаж метални решетки и стари дървени дограми, натоварване и извозване.

Доставка и монтаж на ПВЦ дограма.

Топлинно изолиране на външни стени – ЕСМ №1.

Топлинно изолиране на покриви на сградите – ЕСМ №2.

Топлинно изолиране на прилежащи стени - ЕСМ №4

Завършващи дейности: доставка и монтаж метални решетки за прозорци, доставка и монтаж водосточни тръби, монтаж външни тела климатици , сат. антени и др.

**Б./ За обособена позиция №2**

Почистване , стъргане на стени и тавани от стара мазилка и боя.

Шпакловка по стени и тавани.

Грундиране и нанасяне на вътрешна латексова боя по стени и тавани.

Демонтаж на дървени врати, доставка и монтаж на врати с АЛ профил.

Демонтаж дървени прозорци, доставка и монтаж ПВЦ дограма.

Демонтаж ламиниран паркет , доставки монтаж на лам. паркет.

Полагане на фаянсова облицовка и настилка от теракот.

Доставка и монтаж на нови осветителни тела.

Направа на вътр. водопровод.

Доставка и монтаж на моноблок.

**2. Обхват на предмета на поръчката и технически изисквания за обособена позиция №1**

**2.1.Демонтаж и извозване на съществуваща дървена дограма**

Действията по демонтажа на съществуващата дограма се извършва от служители и работници на изпълнителя на поръчката, с минимално необходимите разрушения по фасадите на сградите и при стриктно прилагане на всички мерки за безопасност, с цел недопускане нараняване на служители и пациенти на възложителя или изпълнителя.

Количеството на съществуващата дограма, подлежаща на демонтаж и извозване са подробно описани в количествената сметка приложена към настоящата техническа спецификация./Приложение №1/

**2.2. Изработка, доставка и монтаж ПВЦ дограми**

Подлежащата на доставка и монтаж ПВЦ дограма следва да отговаря на следните изисквания:

2.2.1. PVC профил- конструктивна ширина 70 мм, 5- камерен, с възможност за подмяна на уплътненията впоследствие; външната видима повърхност да е с равномерен бял цвят, без чужди частици, неравности, драскотини, балони и други дефекти; шумоизолация на профила и стъклопакета >30Db.

2.2.2. Усилващ метален поцинкован профил - минимална дебелина 1.5 мм.

2.2.3 Стъклопакет – Дебелина – 24 мм. с едно високо енергийно стъкло, съгласно БДС EN1279-5:2005 A2:2011;БДС EN1279-52005 A2:2011/NA:2015 или еквивалент; коефициент на топлопреминаване за стъклопакета – 1.40 W/m2K, изработен от безцветни , флоатни стъкла с дебелина 4 мм.; коефициент на звукоизолация на стъклопакета – не помалък от 32dB.

2.2.4. Обков–ветроустойчив с висококачествено антикорозионно галванично покритие, предвид тежестта на крилото не по малка от 80 кг. И съобразен с тежестта на отваряемите части на дограмата; регулируем в съответствие със спецификацията на всеки един прозорец и отговарящ на БДС EN13126-8:2006 или еквивалент; с възможност за поддръжка и подмяна на частите на обкова.

2.2.5. Уплътнения- изработени от EPDM силикон или равностойни материали; устойчиви на климатичните влияния на външната среда/ топлина, влага и др./

2.2.6. Дръжки- навсякъде да са с идентична форма и повърхност.

 Типове дограми- Приложение №2

 Начинът на монтаж на подпрозоречните дъски/плот/ да не допуска стичане на вода по фасадата, задържането на вода по дъската, както и проникването на влага във вътрешните помещения.

 Дълбочината на подпрозоречните дъски /плот/ да е съобразена за полагане на предвидената дебелина на топлоизолацията.

 Доставената и монтирана дограма следва да бъде придружена с необходимата документация/паспорти, сертификати, удостоверения, протоколи от изпитания и др./, удостоверяваща произхода, производителя, търговската марка, кактои техническите

характеристики на **:**

- PVC профил – дебелина, брой камери, производител, произход, търговска марка;

-обков – технически параметри за устойчивост, антикорозионно покритие, товароносимост, брой равнини на регулиране;

-стъклопакет- произход и производител на стъкла за стъклопакета и на стъклопакета, шумоизолация на стъклопакета в dB /децибели/;

-уплътнения- материал, устойчивост на факторите на средата, произход, производител и вид на материала за уплътненията;

-цялостната PVC дограма- общ коефициент на топлопроводимост, шумоизолация и др.

Подлежащите на доставка и монтаж дограми като площи и тип на дограма са описани в Приложения №1 №2. Към настоящата техническа спецификация.

**Забележки:**

**1.Преди началото на изпълнението, ИЗПЪЛНИТЕЛЯТ е задължен да вземе точно всички размери от място на обекта, които са необходими за изпълнението на дограмата. При наличие на съществени отклонения, ИЗПЪЛНИТЕЛЯТ трябва незабавно да информира ВЪЗЛОЖИТЕЛЯ .**

**2. Отваряемите крила/ляво или дясно отваряне/ на дограмите, подлежат на окончателно уточняване в момента на вземането на точни размери от ИЗПЪЛНИТЕЛЯ на поръчката.**

**3. Документацията за PVC дограмата/паспорти, сертификати, удостоверения, протоколи от изпитания и др./ да бъдат приложени в офертата на кандидата.**

**2.3. Топлоизолиране на външни стени на сградите – ЕСМ№1**

Етажите на ЦББ са изпълнени с ограждащи тухлени зидове от плътни тухли с дебелина 38 см., а стените на отопляем сутерен с дебелина 50 см. каменна зидария, на МГПО от плътни тулени зидове с дебелина 25 см.

Мярката включва външна топлоизолация с експандиран пенополистирол/EPS/ с дебелина 100 мм и коефициент на топлопроводност не по-висок от **λ=0.034W/Mk /**по фасадните стени.

Мярката за стените и за обръщане на прозорци включва доставка и монтаж на топлоизолационен материал тип „ЕПС” със следните топлофизични характеристики:

Дебелина на топлоизолационен материал d=0.10 м.

Коефициент на топлопроводност от **λ=0.034W/Mk /.**

За обръщане на прозорци и врати е предвиден топлоизолационен материал тип „ЕПС” със следните топлофизични характеристики:

Дебелина на топлоизолационен материал d=0.02 м.

Коефициент на топлопроводност от **λ=0.030W/Mk /.**

Изпълнени са изискванията на чл.10, ал.7 от Наредба 07 от 20.11.2015 г. във връзка с осигуряването на безопасност при пожар. Предвидени са хоризонтални ивици от топлинна изолация по периметъра на сградата и отвори, изпълнени от изолационни продукти с клас на реакция по огън А1 или А2 и коефициент на топлопроводност**λ=0.030W/Mk /**с дебелина 10 см.

 Начинът на полагане на изолацията е чрез залепване със строително лепило на циментова основа и укрепване с пластмасови дюбели с пирон, от външната страна се поставя армирана шпакловка и се завършва с минерална или силикатна мазилка.

 Дейностите по полагане на топлоизолацията включват и работи по обработване на фасадата преди полагане на топлоизолацията, премахване и наново полагане на водосточни тръби, полагане на топлоизолацията и измазване с външна мазилка на сградата. Към дейностите се добавя и направата на скеле за извършване на дейностите по изолацията и извозване на строителни отпадъци от обекта.

 Оформянето на отворите в стените от външната страна, около дограмата да включва следните дейност: -изрязване на монтажна пяна; полагане на екструдиран полистирол, мрежа, ъглохранител и шпакловка; грундиране и боядисване с фасадна боя; монтаж на подпрозоречната дъска.

 Оформянето на отворите в стените от вътрешната страна, около дограмата включва следните дейности- изрязване на монтажна пяна; измазване на дефекти по стените получени в следствие на демонтажа на старата дървена дограма, оформяне и изравняване на стените и ъглите с полагане на гипскартон и ъглохраниетли; полагане на фина шпакловка за отстраняване на дребни неравности.

**Топлоизолацията да се поставя съгласно изискванията на производителя.**

**2.4. Топлоизолиране на покриви на сградите – ЕСМ №2**

Има наличие на три типа покриви: плосък покрив с покритие от гранитогрес; плосък покрив с покритие от хидроизолация и скатен покрив с въздушнамеждина.

Мярката за покрив с гранитогрес включва демонтож на гранитогрес, полагане на изравнителна циментова замазка, хидроизолация, топлоизолационен материал XPS d=10см. и с коеф. на топлопроводност**λ=0.030W/Mk /**и нов гранитогрес.

Мярката за покрив с въздушна междина предвижда доставка и монтаж на топлоизолационен материал тип Минерална вата, положена в подпокривнотопростронство.

Топлоизолационен материал „Минерална вата”:

Дебелина на топлоизолационен материал d=0.12 м.

Коефициент на топлопроводност **λ=0.037W/Mk /.**

**2.5.Топлоизолиране на прилежащи стени** – цокъл на сградата- ЕСМ №4

Мярката предвижда доставка и монтаж на топлоизолационен материал тип ХПС, положен върху цокъла на сградата/прилежащи стени към отопляем сутерен/

Дебелина на топлоизолационен материал d=0.10 м.

Коефициент на топлопроводност **λ=0.030W/Mk /.**

 Доставената и монтирана топлоизолационна система следва да отговаря на следните изисквания:

**Изолационни плочи:** да отговарят по експлоатационни показатели на съществените характеристики в съответствие с БДС EN 13499- Топлоизолационни продукти за сгради. Външни топлоизолационни комбинирани системи на основата на експандиранполистирен. Изисквания. БДС EN13500 „Топлоизолационни продукти за сгради Топлоизолациони системи на основата на минерална вата. Изисквания, или еквивалент на този продукт.Експандирания полистирол и екструдиранияполистиренслеудва да отговарят на следните изисквания: - да не поглъща вода и под влияние на влага да не губи своите свойства на топлоизолация; механични параметри – якост на разкъсване и якост на натиск; висока изолационна способност.

**Строително лепило:**Продуктът да е предназначен за употреба при вътрешно и външно изолиране на стени, тавани, фасади и други повърхности с топлоизолационни плоскости от експандиран и екструдиран пенополистирол., да отговаря на БДС EN13494:2003 „Топлоизолационни продукти за приложение в строителството. Определяне якостта на сцепление на лепилния състав и на основното покритие към топлоизолационния материал”, или еквивалент за този вид продукт.

**Дюбели:** - да бъдат с технически характеристики съгласно БДС EN 16382:2017 „Топлоизолационни продукти за приложение в строителството. Определяне на съпротивлението на изтръгване на дюбел от топлоизолационни продукти”, или еквивалент на този продукт. При монтажа да се спазва начина на монтаж с указанията от производителя.

**Шпакловъчна смес: -** смес на база цимент, подбрани пясъцис контролиран състав и гранулометрия, с добавка на полимери и специфични добавки, за подобряване на обработката и сцеплението; продуктът да е предназначен за употреба при вътрешно и външно изолиране на стени, тавани, фасади и други повърхности от експандиран или екструдиран пенополистирол; да бъде с фибри и да е паропропусклива, устойчива на замръзване и температурни промени. Да отговаря на изискванията приложими за стандарт БДС EN3499, или еквивалент на този продукт.

**Мрежа армираща:** - мрежа за армиране на мазилки и шпакловки; материал – стъклофибър за изолация с необходимата плътност.

**Ъглохранител:** ПВЦ ъгъл с мрежа, представляващ завършващ елемент за оформяне на ъгли и краища при изолиране на повърхности с топлоизолационни плоскости от екструдиран пенополистирол, комбиниран със стъклофибърна мрежа; материал на ъгъла – ПВЦ; материал на мрежата – стъклофибър.

**Силикатна/минерална мазилка:**да отговаря на БДС EN15824:2017 „Изисквания за външни и вътрешни мазилки на основата на органични свързващи вещества”, или еквивалент на този продукт. Да бъде устойчива на атмосферни влияния, силно водоотблъскваща, с минимална склонност към замърсяване, с висока степен на пропускливост, негорима. Устойчива на микробиологично замърсяване, дълготрайност на цвета. Да се спазват изискванията на производителя.

**Общи изисквания при изпълнение на топлоизолационна система**

Полагането на топлоизолацията трябва да се извършва само от квалифицирани специалисти.

Между отделните процеси да се спазва стриктно технологичното време за съхнене на материалите.

Подготовка на основата- поради това че сградите са стари с нарушения по фасадите по мазилката от атмосферни условия, подкошушени и ронливи участъци се отстраняват до здрава основа и се възстановяват с вароциментовахастарна мазилка; почистване на фасадите от прах, сажди, мазни петна и др.

Полагане на топлоизолация – лепене на топлоизолационни плочи, при залепването плочите трябва да са плътно допрени, залепениет плочи трябва да образуват равна повърхност.

Дюбелиране – за допълнително укрепване към основата, плочите се дюбелират с дюбели. Дюбелирането се извършва след необходимото време от залепването. Количеството на дюбелите, дължината и големината на главата на дюбела , да е съобразено с изискванията на производителя на топллоизолационни системи. Не се допускат нездраво закрепени дюбели или поставени неперпендикулярно на основата.

Подготовка при шпакловане - Водооткапващите и ъгловите профили се поставят преди полагане на шпакловъчния слой и мрежата.Шпакловъчния разтвор се нанася по цялата повърхност на фасадата. Армиращата мрежа се полага в отвесни пътеки със застъпване.

Грундиране- след исъхване на шпакловъчния слой се нанася грунд.

Полагане на финишна мазилка – фасадата се измазва от ръб до ръб.Оцветяването на фасадата по отделен цветен проект.

Изпълнение в цокълната област –след изпълнение на фасадата се пристъпва към изпълнение на цокълната област. В тази зона се използва изолационен материал с по-висока плътност. Мазилката да бъде водоплътна и с висока мех. якост.

**2.6. Завършващи дейности по ремонтно строителни работи на фасадите**

Доставка и монтаж на метални решетки за прозорци , вкл. боядисване, площтае посочена в количествената смета , тип решетки в съответствие с типа на дограмата. Доставка и монтаж на водосточни тръби по фасада. Монтаж на външни тела климатици , сат. антени и др.

**Забележки:**

**1.Преди началото на изпълнението, ИЗПЪЛНИТЕЛЯТ е задължен да вземе точно всички размери от място на обекта, които са необходими за изпълнението на металните решетки. При наличие на съществени отклонения, ИЗПЪЛНИТЕЛЯТ трябва незабавно да информира ВЪЗЛОЖИТЕЛЯ .**

**2. Необходимостта от допълнителни елементи по металните решетки , подлежат на окончателно уточняване в момента на вземането на точни размери от ИЗПЪЛНИТЕЛЯ на поръчката.**

**3. Обхват на предмета на поръчката и технически изисквания за обособена позиция №2**

3.1.Техническа спецификация на строителни материали

Материали за извършване на шпакловки по тавани и стени- да е предназначена за полагане на гипсови шпакловки върху повърхности от бетон , газобетон, варови, вароциментови и гипсови мазилки, гипсофазер и гипсови блокчета в сухи вътрешни помещения; равномерно и напълно да запълва пукнатините и дупките, както и драскотините и неравностите при латексово боядисване; след нанасяне да бъдат получени равни и гладки повърхности на стени и тавани; да осигурява „дишане” и да е подходяща за последващо полагане на дисперсионни бои и други покрития.

Латексова боя за боядисване на тавани стени – латексова боя на водна основа, за интериорно боядисване, устойчива на триене и миене; да позволява равномерно покритие при нанасяне върху добре почистени и здрави повърхности ; цвят бял.

**4. Място на изпълнение**

Столична община , район „Нови Искър”, гр. Нови Искър , ул. „Христо Ботев” №140, ДПБ „ Св. Ив. Рилски”

**ІІ. Изисквания към начина на изпълнение на СМР/СРР**

**1. Изисквания за качество и стандарти**

 Всички материали, консумативи и готови изделия, използвани за изпълнение на всяка позиция от количествената сметка, трябва да са нови и неупотребявани.

При извършване на СМР/СРР Изпълнителят е задължен да спазва всички изисквания на Възложителя относно технически спецификации и качество на съответните елементи и материали, съответстващи на следните изисквания:

-Български стандарти, които въвеждат европейски стандарти;

-Всички материали да бъдат придружени със сертификати за произход и качество, както и декларации за съответствие.

 Участникът избран за изпълнител , има право да използва материали с еквивалентни или по-добри характеристики от посочените в приложената количествена сметка.

 Изпълнителят е задължен да достави и вложи на обекта материали без дефекти. Материали които не съответстват на изискванията на техническите спецификации и действащите стандарти, следва да се отстранят незабавно от обекта. Материалите следва да се съхраняват и опазват по начин , осигуряващ защита от кражби или влошаване на техническите им характеристики. Материали които са негодни – увредени или замърсени, не могат да се влагат на обекта и следва да се заменят за сметка на Изпълнителя. За всички посочени стандарти се прилагат съответните последни издания. В случай че за посочен в настоящата спецификация стандарт има последващо по-ново издание, същото може да бъде приложено. При изпълнение, документиране и приемане на СМР/СРР се спазва стриктно всички изисквания на действащата в страната нормативна уредба.

**2.Изисквания за гаранция**

 Минималните гаранционни срокове за извършените от изпълнителя СМР/СРР следва да не са по-кратки от минималните гаранционни срокове, съгласно Наредба №2/31.07.2003 г. на Министерството на регионалното развитие и благоустройството за въвеждане в експлоатация на строежите в Република България и минималните гаранционни срокове за изпълнените строителни и монтажни работи, съоръжения и строителни обекти.

Изпълнителят е длъжен да почисти и извози за собствена сметка строителните отпадъци, съпътстващи всички СМР/СРР.

**3. Контрол и приемане на извършените СМР/СРР в т.ч. и на възникнали допълнителни количества и нови видови работи в процеса на изпълнение**

 Дейности или части от тях, предмет на измерване и плащане са съгласно текста на позициите в количествено-стойностната сметка и трябва да бъдат напълно завършени с всички слоеве, компоненти, аксесоари и др.

 Приемането на топлоизолационните работи ще се извърши съгласно Технически правила и норми за контрол при изпълнението и приемането на топлоизолации в строителството:

-Приемането на топлоизолационните работи се извършва както по време на изпълнението /междинно приемане/, така и след окончателното им завършване.

-На междинно приемане със съставяне на акт за закрити работи подлежат – подготвени за изолиране повърхности преди полагане на топлоизолацията; - всеки слой от топлоизолационната система преди полагане на следващия слой; -носещата конструкция на топлоизолационната система; - изолация в участъци с „топлинни мостове”; - участъци които подлежат на закриване при изпълнението на следващите видове СМР.

- При приемането на завършената топлоизолация задължително се контролират дебелината и топлинното съпротивление/коеф. на топлопроводност/ на използвания за топлоизолацията материал.

 Приема се, че Изпълнителят е включил в единичните си цени всички помощни работи, материали и операции, необходими за изпълнение и завършване на СМР/СРР.

Изпълнителят доказва количествата на изпълнените СМР/СРР чрез съставени от него актове за действително извършени СМР/СРР, протоколи и подробни количествени сметки, како анализи на цени на допълнителните видове дейности, които не фигурират в количествено-стойностната сметка към техническата спецификация.

 В присъствието на Изпълнителя, определени длъжностни лица/експерт/ от Възложителя извършват периодично контрол по отношение на качеството и количеството на изпълняваните СМР/СРР. Контролът се осъществява чрез замервания на действително изпълнените количества СМР/СРР. В случай че Изпълнителят не осигури присъствието на свой представител при замерванията, се приема че той е съгласен с направените измервания от длъжностните лица и че ще бъдат приети и разплатени единствено действително изпълнените количества СМР/СРР констатирани при проверката.

 Стойността на действително изпълнените количества СМР/СРР се изплаща на Изпълнителя след представяне от негова страна на отчетни документи, вк. Фактури, актове по Наредба №3/31.07.2003 г. на Министерството на регионалното развитие и благоустройството за съставяне на актове и протоколи по време на строителството и др.

 Всички допълнителни количества и нови видове СМР/СРР възникнали по време на изпълнението се извършват от Изпълнителя единствено след предварителното им съгласуване и одобрение от Възложителя.

 При възникване на допълнителни количества и нови видове СМР/СРР се съставя констативен протокол и подробна количествена сметка за доказването им, които се подписват от Възложителя и Изпълнителя.

 Възложителят приема и заплаща само дейностите извършени, съгласно договореното количество и качество.

**4. Други изисквания**

 Участникът избран за изпълнител е длъжен до започване изпълнението на СМР/СРР да представи на Възложителя изработени съгласно установените правила - **План за безопасност и здраве** при изпълнението на строителните обекти, и **План за управление на строителни отпадъци – представят се при сключване на договор.**

*Приложения :*

*№ 1- количествената сметка*

 *№ 2 – типове дограма, които ще се използват по обособена позиция № 1*